ai4bharat/Pralekha huggingface dataset:
அறிவியல் மற்றும் தொழில்நுட்பத்துறை
அறிவியல் தகவல் தொடர்பு குறித்த தேசியக் கருத்தரங்கு: சிஎஸ்ஐஆர் - என்ஐஎஸ்சிபிஆர் இணைந்து நடத்தியது
அறிவியல் தகவல் தொடர்பு குறித்த தேசிய கருத்தரங்கை மத்திய அறிவியல் தொழிலியல் ஆராய்ச்சி கவுன்சில்  மற்றும் அறிவியல் தகவல் தொடர்பு மற்றும் கொள்கை ஆராய்ச்சிக்கான தேசிய மையம் ஆகியவை இணைந்து நடத்தியன.
அரசியல் தலைவர்கள், அதிகாரிகள், விஞ்ஞானிகள், மாணவர்கள் மற்றும் பொதுமக்கள் ஆகியோருடன் ஒரே நேரத்தில் தொடர்பு கொள்வது மிகவும் சவாலானதாக உள்ளது. தற்போது அசாதாரணத் தகவல்கள் கிடைக்கின்றன. அதில் தேவையற்றதை அகற்றி தகவல்களை தெரிவிப்பது சவாலான பணியாக உள்ளது. நேற்று நடந்த இந்தக் கருத்தரங்கில் மத்திய அரசின் முதன்மை அறிவியல் ஆலோசகர் பேராசிரியர் கே.விஜய் ராகவன் உரையாற்றினார். இந்தக் கருத்தரங்கம் புதுதில்லியில் உள்ள சிஎஸ்ஐஆர்-என்பிஎல் ஆடிட்டோரியத்தில் நேரடியாகவும், காணொலி மூலமாகவும் நடத்தப்பட்டது. அறிவியல் தகவல் தொடர்பை வளர்ப்பது - அறிவியல் தகவல் தொடர்பாளர்களை ஊக்குவிப்பது போன்றவைதான் இந்தக் கருத்தரங்கின் மைய பொருள். இந்தக் கருத்தரங்கில் அறிவியல் தகவல் தொடர்பில் ஈடுபட்டுள்ள 15 நிறுவனங்கள் ஒரே தளத்தில் இணைந்து அறிவியல் தகவல் தொடர்பு முயற்சிகளை வலுப்படுத்துவது பற்றி தங்கள் கருத்துக்களைப் பகிர்ந்து கொண்டனர்.
இந்த கருத்தரங்கில் தலைமை உரையாற்றிய சிஎஸ்ஐஆர் தலைமை இயக்குனர் டாக்டர் சேகர் சி.மாண்டே, ‘‘ நாங்கள் சிறந்த தகவல் தொடர்பாளர்களாக இருக்க வேண்டும் என்பதில் சிஎஸ்ஐஆர் உறுதியாக உள்ளது என்றார்.
விஞ்ஞானியாக அறிவியல் தகவல் தொடர்பில் உள்ள அறிவியல் மற்றும் தொழில்நுட்பத்தையும், கடந்த 100 ஆண்டுகளில் தகவல் தொடர்பில் ஏற்பட்டுள்ள மாற்றத்தையும் நாங்கள் புரிந்து கொள்ள வேண்டும் என்றார்.
சிஐஎஸ்ஆர்-என்ஐஎஸ்சிபிஆர் இயக்குனர் பேராசிரியர் ரஞ்சனா அகர்வால் பேசுகையில், சரியான தகவல்களை சரியான விதத்தில் மக்களுக்குத் தெரிவிப்பதை விளக்கினார். விஞ்ஞானிகளின் ஆய்வுக் கட்டுரைகளை விட, அறிவியல் அடிப்படையில் கதைகள் இன்னும் அதிகம் தேவை என அவர் வலியுறுத்தினார்.
இந்தக் கருத்தரங்கில் சிறப்பு விருந்தினராகக் கலந்து கொண்ட டிசிஎஸ் ஆராய்ச்சி மையத்தின் தலைமை விஞ்ஞானி டாக்டர் சர்மிளா மாண்டே, கூறுகையில், ‘‘ஆய்வுக் கூடங்களின் பணி, மக்களின் வாழ்க்கையை மாற்றுகிறது என்றும், அறிவியல் உலகில் என்ன நடக்கிறது என்பதைப் பள்ளிக் குழந்தைகள் அறிய வேண்டும்’’ என்று கூறினார்.
எதிர்கால மருத்துவம், தடுப்பு மற்றும் அறிவியல் முன்னேற்றங்களைச் சார்ந்து இருக்கப்போகிறது எனவும் அவர் கூறினார். அறிவியல் முயற்சிகள், புத்தகம், அனிமேஷன் வடிவில் எளிமையான முறையில் அறியப்பட வேண்டும் என்றார்..
சிஎஸ்ஐஆர்-தேசிய இயற்பியல் ஆய்வு மையத்தின் இயக்குனர் பேராசிரியர் வேணுகோபால் பேசுகையில், ‘‘வெளிநாட்டு இதழ்களின் ஆய்வுக் கட்டுரைகளை மட்டும் தெரிவிப்பதில் அறிவியல் தகவல் தொடர்பாளர்கள் கவனம் செலுத்தாமல், உள்ளூர் பிரச்னைகளைத் தீர்ப்பதற்கான ஆய்வுகளிலும் ஈடுபடவேண்டும்’’ என்றார்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1805115
சிறப்பு சேவைகள் மற்றும் கட்டுரைகள்
மத்திய மக்கள் தொடர்பு அலுவலகத்தின் தர்மபுரி கள அலுவலகம் சார்பில் சூளகிரியில் நடைபெற்ற யோகா தின நிகழ்ச்சி
மத்திய தகவல் ஒலிபரப்பு அமைச்சகத்திற்குட்பட்ட மத்திய மக்கள் தொடர்பு அலுவலகத்தின் தர்மபுரி கள அலுவலகம், சூளகிரியில் உள்ள பெருமாள் மணிமேகலை பொறியியல் மற்றும் பாலிடெக்னிக் கல்லூரி மற்றும் இந்திய செஞ்சிலுவை சங்கத்தின் காவிரிப்பட்டிணம் கிளையுடன் இணைந்து சர்வதேச யோகா தின நிகழ்ச்சிக்கு ஏற்பாடு செய்திருந்தது. இந்த நிகழ்ச்சியை தொடங்கிவைத்து பேசிய கிருஷ்ணகிரி அஞ்சல் துறை கண்காணிப்பாளர் திரு பி ராகவேந்திரன், யோகா கலை, மனித குலத்திற்கு இந்தியா வழங்கிய நன்கொடை என்றார். சர்வதேச யோகா தினம் ஆண்டுதோறும் கொண்டாடப்படுவது, இளைஞர்களிடையே யோகா பற்றிய விழப்புணர்வை ஏற்படுத்த உதவியிருப்பதாக கூறினார். யோகாவை நமது அன்றாட வாழ்க்கையில் ஒரு அங்கமாக கடைப்பிடித்தால், உடலுக்கும், மனதிற்கும் மிகுந்த பயனளிக்கும் என்றும் தெரிவித்தார். யோகா பயிற்சி, ஆஸ்துமா போன்ற நோய்களை குணப்படுத்த உதவும் என்று குறிப்பிட்ட அவர், ஏராளமான சுகாதார பலன்கள் மிகுந்த யோகாவை உலகம் அங்கீகரித்து ஏற்றுக்கொண்டிருப்பதாகவும் தெரிவித்தார்.
சர்வதேச யோகா தினத்தையொட்டி நடத்தப்பட்ட கல்லூரி மாணவர்களுக்கான பல்வேறு போட்டிகளில் வெற்றி பெற்றவர்களுக்கும் திரு பி ராகவேந்திரன் பரிசுகளை வழங்கினார்.
முன்னதாக, சூளகிரியில் நடைபெற்ற யோகா விழிப்புணர்வு பேரணியை தமிழ்நாடு கிராமிய வங்கியின் மண்டல மேலாளர் திரு என் சீராளன் கொடியசைத்து தொடங்கிவைத்தார்.
பிஎம்சி தொழில்நுட்ப குழும கல்வி நிறுவனங்களின் இயக்குனர் திரு என் சுதாகரன் தலைமையில் நடைபெற்ற இந்த நிகழ்ச்சியில் கல்லூரி முதல்வர் டாக்டர் எஸ் சித்ரா சூளகிரி வட்டார மருத்துவ அதிகாரி டாக்டர் வெண்ணிலா, இந்திய செஞ்சிலுவை சங்கத்தின் காவிரிப்பட்டிணம் கிளை செயலாளர் திரு என் செந்தில்குமார் உள்ளிட்டோர் கலந்து கொண்டனர்.
###
(Visitor Counter : 78
பிரதமர் அலுவலகம்
சத்தீஸ்கரைச் சேர்ந்த 21 வயது இளைஞரை ஆயுஷ்மான் பாரத் காப்பாற்றியது
இதயத்தில் இரட்டை வால்வு மாற்றியமைப்பது ஏழைகளுக்கு இப்போது இயலாதது அல்ல
ஒன்று முதல் இரண்டாண்டுகள் கடுமையான உழைப்பு காரணமாக 21 வயது இளைஞரான சஞ்சய் வார்கெம் என்பவர் நெஞ்சு வலி, நெஞ்சு படபடப்பு, தலைச்சுற்றல், இருமல், மூச்சுத் திணறல் ஆகியவற்றுடன் 14.02.2019 அன்று மருத்துவமனையில் சேர்க்கப்பட்டார்.
முழுமையான பரிசோதனைக்குப் பின் அவரது இதயத்தில் இரண்டு வால்வுகளையும் மாற்ற வேண்டிய அவசியம் இருப்பது கண்டறியப்பட்டது.
அவர் மிகவும் ஏழ்மையான குடும்பத்தைச் சேர்ந்தவர் என்பதால், மருத்துவர் பரிந்துரைத்த சிகிச்சையை அவரால் மேற்கொள்ள முடியவில்லை. இதன் காரணமாக அவரது குடும்பத்தினரும் நம்பிக்கை இழந்து தங்கள் கிராமத்திற்குத் திரும்பினர். ஆனால், அவர்கள் திரும்பியவுடன் பிரதமரின் மக்கள் ஆரோக்கியத் திட்டம் குறித்து அறிந்து கொண்டனர். இதனால் சஞ்சயும், அவரது குடும்பத்தினரும் ஊக்கமடைந்தனர். இரண்டு லட்சம் ரூபாய் செலவு பிடிக்கும் இந்த அறுவை சிகிச்சை பிரதமரின் மக்கள் ஆரோக்கியத் திட்டத்தின்கீழ் செலவில்லாமல் 18.02.2019 அன்று மேற்கொள்ளப்பட்டது.
இப்போது அவர் வலியிலிருந்து விடுபட்டு மகிழ்ச்சியான, ஆரோக்கியமான வாழ்க்கையை நடத்துகிறார்.
இப்போது அவர் ஆரோக்கியமான மனிதராக இருக்கிறார். உலகின் மிகப்பெரிய சுகாதாரத் திட்டத்தின் வெற்றி பற்றி விளக்குவதற்காகப் பிரதமரை சந்தித்த 31 பயனாளிகளில் அவரும் ஒருவராக இருந்தார்.
சிறப்பு சேவைகள் மற்றும் கட்டுரைகள்
பீடி மற்றும் சினிமா தொழிலாளர்களின் குழந்தைகள் கல்வி உதவித்தொகை பெற விண்ணப்பங்கள் வரவேற்கப்படுகின்றன
மத்திய அரசின் தொழிலாளர் மற்றும் வேலைவாய்ப்பு அமைச்சகத்தின் கீழ், பீடி, சுண்ணாம்புக்கல், டோலமைட் சுரங்கத் தொழிலாளர்கள் மற்றும் சினிமா தொழிலாளர்களின், குழந்தைகள், 2022-2023 ஆம் நிதி ஆண்டில், கல்வி உதவித் தொகை பெற மின்னணு முறையில் விண்ணப்பங்கள் வரவேற்கப்படுகின்றன. ஒன்றாம் வகுப்பு முதல் தொழில் முறை படிப்புகள் வரை பயிலும் குழந்தைகளுக்கு ரூ. 1000/- முதல் ரூ. 25000/- வரை, கல்வி உதவித் தொகை வழங்கப்படும்.
இதற்காக https://scholarships.gov.in என்ற தேசிய கல்வி உதவித்தொகை வலைத்தளத்தில், பூர்த்திசெய்யப்பட்ட விண்ணப்பங்களை சமர்ப்பிக்கலாம். விண்ணப்பதாரர்கள், தங்களின் ஆதார் எண்ணினை, சேமிப்பு வங்கி கணக்குடன் இணைத்திருந்தால் மட்டுமே, கல்வி உதவித்தொகை பெறுவதற்கு தகுதியுடையவராக கருதப்படுவர். மேலும் விண்ணப்பதாரர்கள், தங்களின் ஆதார் எண்ணினை பயன்படுத்துவதற்கு, மின்னணு முறையில் ஒப்புதல் வழங்க வேண்டும்.
வகுப்பு ஒன்று முதல் பத்து வரை விண்ணப்பங்கள் வந்து சேர வேண்டிய கடைசி நாள் 30.09.2022. மற்ற அனைத்து உயர் கல்வி மாணவர்களின் விண்ணப்பங்கள் வந்து சேர வேண்டிய கடைசி நாள் 31.10.2022.
மேலும் விவரங்கள் பெற அணுக வேண்டிய முகவரி : மத்திய நல ஆணையர் அலுவலகம், தொழிலாளர் நல அமைப்பு, தரைத்தளம், சிட்கோ நிர்வாக கிளை அலுவலக வளாகம், திரு.வி.க.தொழில் பூங்கா கிண்டி, சென்னை – 600032. மின்னஞ்சல் - scholarship201718tvl[at]gmail[dot]com தொலைபேசி எண்: 044-29530169
தமிழ்நாடு மற்றும் புதுச்சேரிக்கான மத்திய நல ஆணையர் திரு பெ. அருண் குமார் வெளியிட்ட செய்திக்குறிப்பில் இதனை தெரிவித்துள்ளார்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 177.44 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 1,11,472 கொவிட் சிகிச்சை பெறுபவர்கள் 0.26%ஆக உள்ளனர்.
குணமடைந்தோர் விகிதம் தற்போது 98.54%சதவீதம்
கடந்த 24 மணி நேரத்தில் 20,439 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,22,90,921 என அதிகரித்துள்ளது.
கடந்த 24 மணி நேரத்தில் 10,273 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 1.00 சதவீதம் ஆகும்
வாராந்திர பாதிப்பு விகிதம் 1.26 சதவீதம் ஆகும்
இதுவரை மொத்தம் 76.67கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 10,22,204 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1801526
அறிவியல் மற்றும் தொழில்நுட்பத்துறை
உலக அளவில் சர்க்கரை நோய் ஆராய்ச்சியில் இந்தியா முன்னிலை வகிக்கும் என மத்திய அமைச்சர் டாக்டர் ஜிதேந்திர சிங் தகவல்
உலக அளவில் சர்க்கரை நோய் ஆராய்ச்சியில் இந்தியா முன்னிலை வகிக்க தயாராக உள்ளதென மத்திய இணையமைச்சர் டாக்டர் ஜிதேந்திர சிங் தெரிவித்துள்ளார்.
"நீரிழிவு இந்தியா" என்ற அமைப்பின் சார்பில் நடைபெற்ற 3 நாள் உலக நீரிழிவு மாநாட்டில் தொடக்க உரையை நிகழ்த்திய புகழ்பெற்ற நீரிழிவு நிபுணரான டாக்டர் ஜிதேந்திர சிங், பல தலைமுறைகளாக ஐரோப்பிய நாடுகளில் வசிக்கும் இந்திய வம்சாவளியினர் டைப் 2 நீரிழிவு நோயை பெற்றுள்ளது சந்தேகத்திற்கு இடமின்றி நிரூபிக்கப்பட்டுள்ளதாகத் தெரிவித்தார்.
சுகாதாரத்திற்கு அதிக முன்னுரிமை அளித்ததற்காக பிரதமர் நரேந்திர மோடியைப் பாராட்டிய அமைச்சர், இரண்டு ஆண்டுகளில், இந்தியா கொரோனா தொற்றுநோயை மிகச் சிறப்பாகக் கையாண்டதாகக் கூறினார். உள்நாட்டு மருத்துவ ஆராய்ச்சிக்கு பிரதமர் மோடி அளித்த ஆதரவை குறிப்பிட்ட டாக்டர் ஜிதேந்திர சிங், பாரம்பரிய இந்திய மருத்துவ அறிவை நவீன அறிவியலுடன் இணைத்து, பல்வேறு மருத்துவ முறைகளை ஒருங்கிணைக்க வேண்டிய நேரம் வந்துவிட்டதெனக் கூறினார்.
சர்க்கரை நோயைத் தடுப்பது சுகாதாரப் பாதுகாப்பு மட்டுமல்லாமல், தேசத்தைக் கட்டியெழுப்புவதற்கான கடமை எனக் கூறி டாக்டர் ஜிதேந்திர சிங் தனது உரையை முடித்தார். ஏனெனில் இந்தியாவின் மக்கள்தொகையில் 70% பேர் 40 வயதுக்குட்பட்டோர் என்பதால், அவர்களின் ஆற்றலை வீணடிக்க அனுமதிக்க முடியாது எனவும் டாக்டர் ஜிதேந்திர சிங் குறிப்பிட்டார்.
ஜல்சக்தி அமைச்சகம்
ஊடகவியலாளர்களுக்காக தொலைதூர கற்றலின் மூலம் "இந்திய நீர் வளத் துறையைப் பற்றிய கண்ணோட்டம்" என்னும் பயிற்சி பட்டறை
நீர் வளங்களின் திட்டமிடல், மேம்பாடு மற்றும் நிர்வாகத்தில் நீர் துறை பணியாளர்களின் திறன் வளர்த்தல் மற்றும் பயிற்சிக்கான 'சிறப்பு மையமாக', ஜல் சக்தி அமைச்சகத்தின் நீர் வளத் துறை, ஆறுகள் மேம்பாடு & கங்கை புத்தாக்கம், செயல்படுகிறது.
புனேயில் உள்ள தேசிய நீர் அகாடெமி, அரசு சாரா நிறுவனங்கள் மற்றும் ஊடகவியலாளர்களுக்கு பயிற்சிகளை நடத்துகிறது. கொவிட்-19 பெருந்தொற்றை கருத்தில் கொண்டு இணைய வழியை பயன்படுத்துமாறு ஜல் சக்தி அமைச்சகம் அறிவுறுத்தியதைத் தொடர்ந்து, தொலைதூர கற்றலின் மூலம் "இந்திய நீர் வளத் துறையைப் பற்றிய கண்ணோட்டம்" என்னும் பயிற்சி பட்டறையை ஊடகவியலாளர்களுக்காக நடத்துகிறது.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleseDetail.aspx?PRID=1653041
(Visitor Counter : 71
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
திரு. பர்ஷோத்தம் ரூபாலா நாளை யோகா அமர்வில் கலந்து கொள்கிறார்
75-வது சுதந்திரதின அம்ரித பெருவிழா, சர்வதேச யோகா தினம் 2022-க்கான முன்னோட்ட நிகழ்ச்சியின் ஒருபகுதியாக, குஜராத்தின் சோம்நாத்தில் நடைபெறவுள்ள யோகா விழாவில் தலைமை விருந்தினராக இந்திய அரசின் மீன்வளம், கால்நடை பராமரிப்பு மற்றும் பால்வளத்துறை அமைச்சர் திரு.பர்ஷோத்தம் ரூபாலா கலந்து கொள்கிறார். அரபிக் கடலில் சூரியன் மறையும் நேரத்தில், சோம்நாத் கோவில் வளாகத்தில் நடைபெறும் யோகாசன நிகழ்ச்சியில் ஜுனாகத், அம்ரேலி, மற்றும் ராஜ்கோட்டாட் உள்ளிட்ட பகுதிகளைச் சேர்ந்த ஆயிரக்கணக்கான பால்பண்ணை உரிமையாளர்களுடன் மத்திய அமைச்சர் கலந்து கொள்கிறார்.
இந்திய அரசு, 75-வது சுதந்திரதின அம்ரித பெருவிழாவை கொண்டாடி வருகிறது மற்றும் ஆயுஷ் அமைச்சகம் சர்வதேச யோகாதின முன்னோட்ட நிகழ்ச்சிகளை நடத்தி வருகிறது. தேசிய பால்வள மேம்பாட்டு வாரியம் மற்றும் குஜராத் கூட்டுறவு பால் விற்பனை கூட்டமைப்பு இந்திய அரசின் மீன்வளம், கால்நடை பராமரிப்பு மற்றும் பால்வளத்துறை அமைச்சகம், குஜராத்தின் சோம்நாத்தில், ஜுன் 17-ம் தேதி யோகா திருவிழாவை கொண்டாடுகிறது. யோகா திருவிழாவின் முக்கிய கருப்பொருள் சரியான வாழ்க்கை மற்றும் சத்தான உணவுடன் கூடிய யோகா ஆகும்.
யோகாவின் பரந்த நோக்கம், உலகளவில் யோகாவை பரப்புவதற்கும், வளர்ப்பதற்கும், தாக்கத்தையும், உறுதியையும் ஏற்படுத்தும்.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1834559
நிதி அமைச்சகம்
2022-23ல் இருந்து ஆர்பிஐ டிஜிட்டல் ரூபாயை வெளியிடும்
உள்கட்டமைப்பு வசதியின் ஒருங்கிணைந்த பட்டியலில் இனி தகவல் தரவு மையங்களும் ஆற்றல் சேமிப்பு அமைப்புகளும் சேர்த்துக் கொள்ளப்படும்
தொடக்க நிலை மூலதனம் மற்றும் தனியார் பங்கு முதலீடு ஆகியவற்றை அதிகரிப்பது குறித்து ஆய்வு செய்ய நிபுணர் குழு
தொடக்க நிலை மூலதனம் மற்றும் தனியார் பங்கு மூலம் ரூ.5.5 லட்சம் கோடி முதலீடு செய்யப்பட்டுள்ளது
முக்கியமான புதிய தொழில் பிரிவுகளை மேம்படுத்துவதற்காக தனியார் நிதி மேலாளர்கள் நிர்வகிக்கும் கூட்டுமைய நிதியத்தில் இருந்து ஒருங்கிணைந்த நிதி அளிப்பு
செயல் திட்டங்களின் நிதி சார்ந்த நிலைபேற்றுத் தன்மையை அதிகப்படுத்துவதற்காக ஏஜென்சிகளிடம் இருந்து தொழில்நுட்பம் மற்றும் அறிவு சார்ந்த உதவி
மத்திய நிதி மற்றும் பெருநிறுவனங்கள் துறை அமைச்சர் திருமதி நிர்மலா சீதாராமன் இன்று நாடாளுமன்றத்தில் 2022-23ஆம் ஆண்டுக்கான நிதி நிலை அறிக்கையை சமர்ப்பித்து உரையாற்றிய போது பிளாக் செயின் மற்றும் இதர தொழில்நுட்பங்களை பயன்படுத்தி டிஜிட்டல் ரூபாய் அறிமுகப்படுத்தப்படும் என்று தெரிவித்து உள்ளார். இதனை இந்திய ரிசர்வ் வங்கி 2022-23ல் இருந்து வழங்கத் தொடங்கும். மத்திய வங்கி டிஜிட்டல் ரூபாய்  அறிமுகப்படுத்தப்படும் என்பது டிஜிட்டல் பொருளாதாரம் பெருமளவில் வளர உதவியாக இருக்கும்.
உள்கட்டமைப்பு வசதிகளின் நிலைமை
உள்கட்டமைப்பு வசதியின் ஒருங்கிணைந்த பட்டியலில் மின்னேற்ற உள்கட்டமைப்பு வசதி மற்றும் கிரிட் முறை பேட்டரி அமைப்பு வசதி உள்ளிட்ட தகவல் தரவு மையங்களும் ஆற்றல் சேமிப்பு அமைப்புகளும் சேர்த்துக் கொள்ளப்படும். ”இது டிஜிட்டல் உள்கட்டமைப்பு வசதி மற்றும் தூய்மையான எரிசக்தி ஆகியவற்றுக்கு கடன் வசதி கிடைப்பதற்கு உதவியாக இருக்கும்” என்று அமைச்சர் தெரிவித்தார்.
தொடக்க நிலை மூலதனம் மற்றும் தனியார் பங்கு முதலீடு
தொடக்க நிலை மூலதனம் மற்றும் தனியார் பங்கு முதலீடு ஆகியவற்றை அதிகரிப்பது குறித்து ஆய்வு செய்ய நிபுணர் குழு அமைக்கப்படும் என்றும் கடந்த ஆண்டு தொடக்க நிலை மூலதனம் மற்றும் தனியார் பங்கு முதலீடு மூலம் ரூ.5.5 லட்சம் கோடி முதலீடு செய்யப்பட்டு உள்ளது என்று அமைச்சர் தெரிவித்தார்.
ஒருங்கிணைந்த நிதி
அரசின் உதவியுடன் செயல்படும் நிதியங்களான என்என்ஐஎஃப் மற்றும் சிட்பி நிதியங்கள் மூலதன உருவாக்கலில் பன்மடங்கு அதிகரிப்பு ஏற்பட உதவி உள்ளன.
உள்கட்டமைப்பு வசதிகளுக்கான செயல்திட்டங்களின் நிதிசார் நிலைபேற்றுத் தன்மை
செயல்திட்டங்களின் நிதிசார் நிலைபேற்றுத் தன்மையை மேம்படுத்துவதற்கு உள்கட்டமைப்பு வசதிகளை பூர்த்தி செய்வதற்கான நிதி அளிக்கப்பட வேண்டும். பொதுத்துறை முதலீட்டை அதிகரிப்பதோடு அதற்கு இணையாக தனியார் மூலதனத்தையும் குறிப்பிடத்தக்க அளவில் அதிகரிக்க வேண்டும் என்று அமைச்சர் தெரிவித்தார்.
பழங்குடியினர் நலத்துறை அமைச்சகம்
நவம்பர் 16 அன்று தில்லி ஹாத்தில் ஆதி மகோத்சவத்தை பிர்சா முண்டாவின் பேரன் திரு சுக்ராம் முண்டா திரு அர்ஜுன் முண்டா முன்னிலையில் துவக்கி வைக்கிறார்
சிறந்த பழங்குடியின சுதந்திரப் போராட்ட வீரர் பகவான் பிர்சா முண்டாவின் நினைவாகவும் விடுதலையின் அம்ரித் மஹோத்சவ கொண்டாட்டத்தின் ஒரு பகுதியாகவும், “ஆதி மகோத்சவ்” 2021-ஐ பழங்குடியினர் நல அமைச்சகத்தின் பழங்குடியினர் கூட்டுறவு சந்தைப்படுத்தல் மேம்பாட்டு கூட்டமைப்பு  நடத்துகிறது.
தேசிய பழங்குடி திருவிழாவான ஆதி மகோத்சவ் நவம்பர் 16 முதல் 30 வரை புது தில்லியில் உள்ள தில்லி ஹாத்தில் நடைபெறுகிறது. இந்த விழாவை பிர்சா முண்டாவின் பேரன் திரு சுக்ராம் முண்டா மற்றும் மத்திய பழங்குடியினர் விவகாரங்கள் அமைச்சர் திரு அர்ஜுன் முண்டா ஆகியோர் நவம்பர் 16, 2021 அன்று மாலை 6.30 மணிக்கு தொடங்கி வைக்கிறார்கள்.
பழங்குடியினரின் கலாச்சாரம், கைவினைப்பொருட்கள், உணவு வகைகள் மற்றும் வணிகத்தின் கொண்டாட்டமான ஆதி மகோத்சவ், 2017-ம் ஆண்டு தொடங்கப்பட்ட ஒரு வெற்றிகரமான வருடாந்திர முயற்சியாகும். பழங்குடியினரின் வளமான மற்றும் மாறுபட்ட கைவினை, கலாச்சாரத்தை ஒரே இடத்தில் மக்களுக்கு அறிமுகப்படுத்தும் நடவடிக்கையாக இது அமைந்துள்ளது.
நாடு முழுவதும் உள்ள நமது பழங்குடியினரின் கலை, கைவினைப் பொருட்கள், இயற்கை விளைபொருட்கள் மற்றும் சுவையான உணவு வகைகள் அவர்களின் வளமான மற்றும் மாறுபட்ட பாரம்பரியத்தை வெளிப்படுத்தும் விதமாக இதில் காட்சிப்படுத்தப்படும். 200-க்கும் மேற்பட்ட அரங்குகளுடன், 15 நாட்கள் நடைபெறும் இவ்விழாவில் 1000 பழங்குடியின கைவினைஞர்கள் மற்றும் கலைஞர்கள் பங்கேற்பார்கள் என்று எதிர்பார்க்கப்படுகிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1771897
எரிசக்தி அமைச்சகம்
14ஆவது தூய்மை எரிசக்திக்கான அமைச்சர்கள் நிலையிலான கூட்டம் மற்றும் 8ஆவது புதுமை இயக்க கூட்டத்தை ஜி20 எரிசக்தி மாற்றத்திற்கான அமைச்சர்கள் கூட்டத்தின் ஒரு பகுதியாக ஜூலை 2023-ல் கோவாவில் இந்தியா நடத்த உள்ளது
14ஆவது தூய்மை எரிசக்திக்கான அமைச்சர்கள் நிலையிலான கூட்டம் மற்றும் 8ஆவது புதுமை இயக்கக் கூட்டத்தை ஜி20 எரிசக்தி மாற்றத்திற்கான அமைச்சர்கள் கூட்டத்தின் ஒரு பகுதியாக ஜூலை 2023-ல் கோவாவில் இந்தியா நடத்த உள்ளது. ஜூலை மாதம் 19 ஆம் தேதி முதல் 22 ஆம் தேதி வரை இக்கூட்டங்கள் நடைபெற உள்ளன.
மேம்பட்ட தூய்மை எரிசக்திக்கு ஒருங்கிணைந்து செயல்படுதல் என்ற கருப்பொருளில் வட்டமேசை மாநாடுகளும், பல்வேறு அமர்வுகளும் நடைபெற உள்ளன. இது தொடர்பாக புதுதில்லியில் நேற்று  நடைபெற்ற நிகழ்ச்சி ஒன்றில், மத்திய மின்துறை அமைச்சர் திரு ஆர் கே சிங்கும், மத்திய அறிவியல் மற்றும் தொழில்நுட்பத்துறை இணையமைச்சர் திரு ஜிதேந்திர சிங்கும் இணைந்து இந்தக் கூட்டங்களுக்கான இணையதளம் மற்றும் சின்னத்தை அறிமுகம் செய்தனர்.
நிகழ்ச்சியில் பேசிய அமைச்சர் திரு ஆர் கே சிங், புதுப்பிக்கத்தக்க எரிசக்தி திறனில் இந்தியா வேகமாக வளர்ச்சியடைந்து வருகிறது என்று கூறினார். கார்பன் வெளியேற்றத்தை குறைப்பதில் இந்தியா குறிப்பிடத்தக்க முன்னேற்றத்தை அடைந்துள்ளது என்றும் அவர் தெரிவித்தார். தூய்மையான எரிசக்திக்கு மாறுவதில் இந்தியா முன்னணியில் உள்ளதாகவும். பருவநிலை மாற்றம் தொடர்பான செயல்திட்டத்தை தீவிரமாக நடைமுறைப்படுத்தும் நாடாக இந்தியா உள்ளதென்றும் அவர் கூறினார்.
நிகழ்ச்சியில் பேசிய மத்திய இணையமைச்சர் திரு ஜிதேந்திர சிங், கார்பன் வெளியேற்றத்தை குறைத்து தூய எரிசக்தியை நோக்கிய மாற்றத்தை இந்தியா வேகமாக மேற்கொண்டு வருகிறது என்று கூறினார். பாதுகாப்பான மற்றும் நிலையான எதிர்காலத்திற்கு அனைவரும் இணைந்து செயலாற்ற வேண்டும் என்று அவர் வலியுறுத்தினார். பருவநிலை மாற்றம் என்பது எல்லைகளைத் தாண்டிய ஒரு சவால் என்று திரு ஜிதேந்திர சிங் தெரிவித்தார்.
தூய்மை எரிசக்தி அமைச்சரவை கூட்டமைப்பு என்பது 2009 ஆம் ஆண்டு நிறுவப்பட்ட அமைப்பாகும். இதில் ஐரோப்பிய யூனியன் மற்றும் 29 நாடுகள் உறுப்பினர்களாக உள்ளன.
எம் ஐ எனப்படும் புதுமை இயக்கத்தின் முதற்கட்டம் 2015 ஆம் ஆண்டிலும், இரண்டாவது கட்டம் 2021 ஆம் ஆண்டிலும் அறிமுகம் செய்யப்பட்டது. இதில் ஐரோப்பிய யூனியன் மற்றும் 23 நாடுகள் உறுப்பினர்களாக உள்ளன.
பிரதமர் அலுவலகம்
பிரதமர் திரு நரேந்திர மோடி மற்றும் போர்ச்சுகீஸ் குடியரசின் பிரதமர் மேன்மைமிகு ஆன்டானியோ லூயிஸ் சாந்தோஸ் டா கோஸ்டா ஆகியோரிடையே தொலைபேசி உரையாடல்
போர்ச்சுகீஸ் குடியரசின் பிரதமர் மேன்மைமிகு ஆன்டானியோ லூயிஸ் சாந்தோஸ் டா கோஸ்டா உடன் பிரதமர் திரு நரேந்திர மோடி தொலைபேசி மூலம் இன்று உரையாடினார்.
இரு நாடுகளில் நிலவும் கொவிட்-19 நிலைமை குறித்து இரு தலைவர்களும் ஆய்வு செய்தனர். பெருந்தொற்றை முடிவுக்கு கொண்டு வர தடுப்பு மருந்துகளை விரைவாகவும், சம அளவிலும் வழங்குவதன் முக்கியத்துவத்தை அவர்கள் குறிப்பிட்டனர்.
இந்தியாவின் தடுப்பு மருந்து வழங்குதல் நடவடிக்கை குறித்தும், 70-க்கும் அதிகமான நாடுகளுக்கு இந்தியா இது வரை வழங்கியுள்ள ஆதரவு குறித்தும் பிரதமர் கோஸ்டாவிடம் பிரதமர் திரு மோடி எடுத்துரைத்தார். தன்னால் முடிந்த அளவுக்கு இதர நாடுகளின் தடுப்பு மருந்து வழங்கல் முயற்சிகளுக்கு இந்தியா தொடர்ந்து ஆதரவளிக்கும் என்று பிரதமர் உறுதியளித்தார்.
இருதரப்பு உறவுகளை ஆய்வு செய்த இரு தலைவர்களும், கடந்த சில வருடங்களில் இந்திய-போர்ச்சுகல் கூட்டில் ஏற்பட்டிருக்கும் நேர்மறை முன்னேற்றம் குறித்து திருப்தி தெரிவித்தனர்.
2021 மே மாதம் போர்டோவில் போர்ச்சுகலின் தலைமையில் நடைபெற இருக்கும் முதல் இந்திய-ஐரோப்பிய யூனியன் தலைவர்கள் கூட்டத்திற்கான ஏற்பாடுகளை தலைவர்கள் ஆய்வு செய்தனர். இந்திய-ஐரோப்பிய யூனியனின் யுக்தி சார்ந்த கூட்டுக்கு வலுவூட்டுவதில் பிரதமர் கோஸ்டாவின் பங்கை பாராட்டிய பிரதமர் திரு மோடி, போர்டோவில் அவரை சந்திக்க தாம் ஆவலாக இருப்பதாக கூறினார்.
-----
(
பிரதமர் அலுவலகம்
பிரான்சு அதிபர் விரைவில் குணமடைய பிரதமர் வாழ்த்து
கோவிட்-19 தொற்று உறுதிப்படுத்தப்பட்டுள்ள பிரான்சு அதிபர் திரு. இமானுவேல் மாக்ரோன் விரைவில் குணமடைந்து ஆரோக்கியத்துடன் திகழ பிரதமர் திரு. நரேந்திர மோடி வாழ்த்து தெரிவித்துள்ளார்.
"எனது அருமை நண்பர் இமானுவேல் மாக்ரோன் விரைவில் குணமடைந்து, ஆரோக்கியத்துடன் திகழ வாழ்த்துகிறேன்," என்று சுட்டுரை பதிவொன்றில் பிரதமர் கூறியுள்ளார்.
குடியரசுத் தலைவர் செயலகம்
குடியரசுத் தலைவர் மிலாத்-உன்-நபி வாழ்த்து தெரிவித்தார்
மிலாத்-உன்-நபி தினத்தை முன்னிட்டு குடியரசுத் தலைவர் திரு. ராம் நாத் கோவிந்த் வாழ்த்துத் தெரிவித்தார்:-
“நபிகளின் பிறந்த தினமான மிலாத்-உன்-நபி புனித தினத்தன்று நமது குடிமக்கள் அனைவருக்கும் குறிப்பாக இந்தியா மற்றும் வெளிநாடுகளில் வாழும் இஸ்லாமிய சகோதர சகோதரிகளுக்கு நான் எனது நல்வாழ்த்துக்கள்” ளைத் தெரிவித்துக் கொள்கிறேன் என தனது செய்தியில் குறிப்பிட்டுள்ளார்.
குடியரசுத் துணைத் தலைவர் செயலகம்
ஐதராபாத்தின் டாக்டர் ஏபிஜே அப்துல் கலாம் ஏவுகணை வளாகத்தில் இரண்டு புதிய வசதிகள் : குடியரசு துணைத் தலைவர் துவக்கம்
குடியரசுத் துணைத்தலைவர் திரு எம் வெங்கையா நாயுடு, பாதுகாப்பு ஆராய்ச்சி, மேம்பாட்டு நிறுவனத்தின்  விஞ்ஞானிகளும் பொறியாளர்களும் தங்களது கடுமையான உழைப்பு, அர்ப்பணிப்பு, விடாமுயற்சியால் ஏவுகணை தொழில்நுட்பத்தில் தற்சார்பு அடையும் நிலைக்கருகில் இந்தியாவை கொண்டு செல்வதாகப் பாராட்டியுள்ளார். “பாதுகாப்புத் துறையில் தன்னிறைவை அடைவது நாட்டின் கேந்திர முக்கியத்துவமானது மட்டுமல்ல, நாட்டைப் பெருமைபடுத்துவதற்கும் மிகவும் அவசியம்”, என்று அவர் கூறினார்.
ஐதராபாத்தில் உள்ள டாக்டர் ஏபிஜே அப்துல் கலாம் ஏவுகணை வளாகத்தில் இன்று இரண்டு புதிய வசதிகளைத் துவக்கி வைத்து, அறிவியலாளர்களிடம் உரையாற்றுகையில் அவர் இதனைத் தெரிவித்தார். ஏவுகணை வளாக ஆய்வுக்கூடங்களின் தொழில்நுட்பக் கண்காட்சியையும் அவர் பார்வையிட்டு, உள்நாட்டில் தயாரிக்கப்படும் பொருட்களைக் காண்பது உற்சாகமளிப்பதாகத் தெரிவித்தார். “தற்சார்பு ஏவுகணை தொழில்நுட்பங்களை உருவாக்குவதில் டிஆர்டிஓ விஞ்ஞானிகள் மேற்கொண்டுள்ள பிரம்மாண்ட வளர்ச்சி, நாட்டின் பாதுகாப்பிற்கும், செயல்திறனுக்கும் உத்தரவாதம் அளிக்கும் என்று நான் நம்புகிறேன்”, என்று திரு நாயுடு கூறினார். டிஆர்டிஓ-வின் விஞ்ஞானிகள், தொழில்நுட்பவல்லுநர்களின் திறமையும், அர்ப்பணிப்பும், உலக நாடுகள் இந்தியாவைச் சார்ந்து இயங்கும் வகையில் நம் நாட்டை தற்சார்பு அடையச் செய்யும் என்று அவர் நம்பிக்கை தெரிவித்தார்.
பாதுகாப்பு அமைச்சகத்தின், இறக்குமதிக்குத் தடை செய்யப்படும் பொருள்களின் பட்டியலில், ஆகாஷ் ஏவுகணை அண்மையில் சேர்க்கப்பட்டிருப்பது டிஆர்டிஓ-வின் மிகப்பெரும் சாதனை என்று அவர் குறிப்பிட்டார். “இது போன்ற ஏவுகணைகளில் இந்தியா தற்போது தன்னிறைவை அடைந்திருப்பதையும், இத்தகைய ஏவுகணைகளை பாதுகாப்புப் படைகள் இறக்குமதி செய்வதற்கு அவசியமில்லை என்பதையும் இது உணர்த்துகிறது”, என்றார் அவர்.
ஏவுகணை தொழில்நுட்பக் கட்டுப்பாட்டு அமைப்பில்  கடந்த 2018-ஆம் ஆண்டு இந்தியா கையெழுத்திடுவதற்கு முன்பு, வளர்ந்த நாடுகளின் உயர்தர ஏவுகணை தொழில்நுட்பங்களை இந்தியா பெறுவதில் எழுந்த இடர்பாடுகளை சுட்டிக்காட்டிய திரு நாயுடு, ஏராளமான ஏவுகணைகளை உள்நாட்டிலேயே தயாரித்துள்ளதன் வாயிலாக இந்தச் சிக்கலை டிஆர்டிஓ ஒரு வாய்ப்பாக மாற்றியதாகத் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1692088
(Visitor Counter : 150
ரெயில்வே அமைச்சகம்
ஆக்சிஜன் எக்ஸ்பிரஸ் ரயில்கள்: இதுவரை மொத்தம் 1094 மெட்ரிக் டன் திரவ மருத்துவ ப் பிராணவாயுவை நாடு முழுவதும் விநியோகித்துள்ளது இந்திய ரயில்வே
நாடு முழுவதும் பல்வேறு மாநிலங்களுக்கு திரவ மருத்துவப் பிராணவாயுவை கொண்டு சேர்க்கும் பணியில் ஈடுபட்டுள்ள இந்திய ரயில்வே, இதுவரை 74 டேங்கர்களில் 1094 மெட்ரிக் டன் திரவ மருத்துவப் பிராணவாயுவைக் கொண்டு சேர்த்துள்ளது. 19 ஆக்சிஜன் எக்ஸ்பிரஸ் ரயில்கள் ஏற்கனவே பயணத்தை நிறைவு செய்துள்ள நிலையில், 4 டேங்கர்களில் சுமார் 61.46 மெட்ரிக் டன் திரவ மருத்துவப் பிராணவாயுவுடன் கூடுதலாக இரண்டு ஆக்சிஜன் எக்ஸ்பிரஸ் ரயில்கள் தற்போது பயணித்துக் கொண்டிருக்கின்றன.
கோரிக்கையை முன்வைத்துள்ள மாநிலங்களுக்குக் குறுகிய காலத்தில் இயன்ற அளவு அதிக திரவ மருத்துவப் பிராணவாயுவைக் கொண்டு சேர்ப்பதில் இந்திய ரயில்வே உறுதி பூண்டுள்ளது.
120 மெட்ரிக் டன் திரவ மருத்துவப் பிராணவாயுவுடன் தில்லிக்கு இரண்டாவது ஆக்சிஜன் எக்ஸ்பிரஸ் ரயில் இன்று அங்கு சென்றடைந்தது. 30.86 மெட்ரிக் திரவ மருத்துவப் பிராணவாயுவுடன் மூன்றாவது ஆக்சிஜன் எக்ஸ்பிரஸ் ரயில், அங்குலிலிருந்து தில்லிக்கு புறப்பட்டுவிட்டது.
63.6 மெட்ரிக் டன் திரவ மருத்துவப் பிராணவாயுவுடன் அங்குலிலிருந்து தெலங்கானாவிற்கு முதல் ஆக்சிஜன் எக்ஸ்பிரஸ் ரயில் சென்றடைந்தது.
61.46 மெட்ரிக் டன் திரவ மருத்துவப் பிராணவாயுவுடன் கூடுதல் ஆக்சிஜன் எக்ஸ்பிரஸ் ரயில்கள் தில்லிக்கும், ஹரியானாவிற்கும் பயணித்துக் கொண்டிருக்கின்றன.
இதுவரை சுமார் 1094 மெட்ரிக் டன் திரவ மருத்துவப் பிராணவாயுவை மகாராஷ்டிரா , உத்தரப் பிரதேசம் , மத்தியப்பிரதேசம் , தில்லி , ஹரியானா , தெலங்கானா  ஆகிய மாநிலங்களுக்கு இந்திய ரயில்வே அனுப்பியுள்ளது.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:https://www.pib.gov.in/PressReleasePage.aspx?PRID=1715525
-------
(Visitor Counter : 173